ఈ చర్య రాష్ట్రంలో హింస ఉగ్రవాదాన్ని అంతం చేయడానికీ, ప్రజలు ఇతర పథకాలతో పాటు  రిజర్వేషన్లు, విద్య హక్కు, సమాచార హక్కు వంటి ప్రభుత్వ పథకాలను పొందటానికీ సహాయపడుతుందని చెబుత్ భారత ప్రభుత్వం తన చర్యను సమర్థించుకుంది. 

రాజ్యాంగ నిపుణుడు సుభాష్ సి. కశ్యప్ ఉపసంహరణ "రాజ్యాంగబద్ధంగా" ఉందని, "చట్టపరమైన, రాజ్యాంగపరమైన లోపాలు ఏవీ కనబడలేద" నీ అన్నాడు. 

ఆర్టికల్ 370 యొక్క ఉపసంహరణ భారత పార్లమెంటులో "అధిక మెజారిటీ" మద్దతుతో ఆమోదించబడింది. బిజెపి వంటి హిందూ జాతీయవాద పార్టీల మద్దతు మాత్రమే కాకుండా, బిజెపిని సాధారణంగా వ్యతిరేకించే అనేక ఇతర భారత రాజకీయ పార్టీల మద్దతు కూడా పొందింది. 

కొందరు కాంగ్రెస్ సీనియర్ నాయకులు ఈ చర్యకు మద్దతుగా బహిరంగంగా ముందుకు వచ్చారు. హర్యానా మాజీ ముఖ్యమంత్రి భూపిందర్ సింగ్ హుడా, కాంగ్రెస్ పార్టీ "దారి తప్పింది" అంటూ ప్రభుత్వ నిర్ణయానికి మద్దతు ఇచ్చాడు. ఆర్టికల్ 370 ను తొలగించే ప్రభుత్వ చర్యకు జ్యోతిరాదిత్య సింధియా కూడా మద్దతు ఇచ్చాడు. "జమ్ముఅండ్‌కాశ్మీర్ లడఖ్‌లపై ఈ చర్యకూ, భారత్‌లో దాని సంపూర్ణ ఏకీకరణకూ నేను మద్దతు ఇస్తున్నాను" అని ఆయన ట్విట్టర్‌లో రాశాడు. అదేవిధంగా, జమ్మూ కాశ్మీర్‌లో ఆర్టికల్ 370 లోని నిబంధనలను రద్దు చేయడం "జాతీయ సమగ్రత కొరకే"నని కాంగ్రెస్ నాయకుడు దీపెందర్ సింగ్ హూడా వాదించాడు. జమ్మూ కాశ్మీర్ ప్రత్యేక హోదాను రద్దు చేయాలన్న కాంగ్రెస్ వైఖరిపై కాంగ్రెస్ రాజ్యసభ చీఫ్ విప్ భువనేశ్వర్ కలిత రాజీనామా చేసి, "ఈ రోజు కాంగ్రెస్ భావజాలం ఆత్మహత్య చేసుకున్నట్లు కనిపిస్తోంది. నేను దానిలో భాగం కావడం నాకిష్టం లేదు" అని పేర్కొన్నాడు. జమ్మూ కాశ్మీర్‌లో ఆర్టికల్ 370 లోని నిబంధనలను రద్దు చేయడాన్ని కాంగ్రెస్ రాజకీయ నాయకుడు జనార్దన్ ద్వివేది స్వాగతించాడు. ఆలస్యం అయినప్పటికీ, "చారిత్రక తప్పిదం" సరిదిద్దబడిందని అన్నాడు. 

ఆర్టికల్ 370 రద్దుకు బహుజన్ సమాజ్ పార్టీ, దాని నేత మాయావతి, అలాగే ఆమ్ ఆద్మీ పార్టీ నాయకుడు (ఢిల్లీ ముఖ్యమంత్రి ) అరవింద్ కేజ్రీవాల్ మద్దతు ఇచ్చాడు. ఉపసంహరణకు మద్దతు ఇవ్వాలన్న తన నిర్ణయాన్ని వివరిస్తూ మాయావతి, ఆర్టికల్ 370, 35 ఎలు జమ్మూ కాశ్మీర్‌లో సామాజిక, ఆర్థిక, రాజకీయ అన్యాయాలకు కారణమయ్యాయని పేర్కొంది.బౌద్ధులతో సహా ప్రజలందరూ ఇప్పటి వరకూ లభించని దీర్ఘకాలిక ప్రయోజనాలను ఇకపై పొందుతారు. "అంబేద్కర్ బౌద్ధ అనుచరులు సంతోషంగా ఉన్నారని" కూడా ఆమె పేర్కొంది. 

వైయస్ఆర్ కాంగ్రెస్ పార్టీ పార్లమెంటరీ పార్టీ నాయకుడు వి. విజయసాయిరెడ్డి ఆర్టికల్ 370 ను రద్దు చేయడాన్ని సమర్థించాడు. అమిత్ షాది "సాహసోపేతమైన, ధైర్యమైన" చర్యగా పేర్కొన్నాడు. తెలుగు దేశం పార్టీ పార్లమెంటు సభ్యుడు కనకమేడల రవీంద్ర కుమార్ మాట్లాడుతూ, "దీనిని బలంగా అమలు చేయడం ద్వారా నేను హోంమంత్రిని, ప్రధానిని అభినందిస్తాను. జమ్మూ కాశ్మీరు ప్రజలు ప్రస్తుత ఉద్రిక్తత నుండి విముక్తి పొందాలి. సంతోషంగా జీవిస్తూ దేశంలో మమేకమై కావాలి " అంటూ ఈ చర్యను స్వాగతించారు. బిజు జనతాదళ్, అఖిల భారత అన్నా ద్రవిడ మున్నేట కజగం పార్టీ కూడా జమ్మూ కాశ్మీర్ ప్రత్యేక హోదాను రద్దు చేయడానికి మద్దతు ఇచ్చాయి. 

భారతదేశంతో కాశ్మీర్‌ను ఏకీకృతం చేయడం కాశ్మీరీ ప్రజల ప్రయోజనాలేనని పేర్కొంటూ ఆర్టికల్ 370 ను రద్దు చేసే నిర్ణయానికి ప్రముఖ భారతీయ ముస్లిం సంస్థ జమియత్ ఉలేమా ఎ హింద్ మద్దతు ఇచ్చింది. 

పర్యాటకానికి ఇది ఒక డైనమిక్ ప్రదేశమని కాశ్మీర్ సందర్శించిన ఎంఇపిలు అన్నారు. లోయలో నిరసనలన్నీ ఉగ్రవాదానికి వ్యతిరేకంగా ఉండాలని, ఉగ్రవాదం ఎక్కువగా విదేశీయుల ద్వారా వస్తోందన్నారు. వారి రెండు రోజుల బసలో, పార్లమెంటు సభ్యులు లోయలోని ప్రజలతో కూడా సంభాషించారు. పౌర సమాజంతో తమ సంభాషణలతో కాశ్మీర్ ఏకీకరణ మొదలైఅందని వారు అన్నారు. 

కాశ్మీర్ లోయ
ప్రదర్శనలు
ఫ్రాన్స్
సమర్ధన